### | | | | --- | --- | | | | | --- | | **Teknik- og Miljøudvalget** 13. august 2020 Sagsnr. 710-2018-43657 Dok.nr. 710-2020-152172 Sagsbehandler DPBSTE | | 133.                Opklassificering af veje - Vedtagelse af opklassificering af veje i anden etape - Åbent

###

|  |  |
| --- | --- |
| Tidl. politisk behandling | TM-U 16.01.20, pkt. 82 |
| Forventet sagsgang | TM-U |
| Lovgrundlag | Vejloven |

###

**SAGENS INDHOLD**

Teknik- og Miljøudvalget skal i denne sag træffe afgørelse
om opklassificering af private fællesveje i Grundfør og [adresse]. Sognene
udgør anden etape af Favrskov Kommunes opklassificering af private fællesveje.

Teknik- og Miljøudvalget godkendte 16. januar 2020 34
påtænkte afgørelser om opklassificering af private fællesveje (Bilag 3). De
påtænkte afgørelser har efterfølgende været i høring i perioden 22. januar 2020
til 1. marts 2020. Der er indkommet i alt otte høringssvar. Teknik- og
Miljøudvalget skal nu tage stilling til, hvorvidt de indkomne høringssvar giver
anledning til at justere de påtænkte afgørelser om opklassificering.

Høringssvarene er beskrevet i vedlagte bilag sammen med
Teknik og Miljøs kommentar og indstilling. Den fulde ordlyd af høringssvarene
er også vedlagt.

**VURDERING**

Der er modtaget i alt otte høringssvar. Syv af
høringssvarene er indsendt af interessenter, hvis veje er foreslået
opklassificeret. I svarene beskrives primært ønsker om, at beslutningen
afgrænses, så bestemte arealer ikke omfattes af opklassificeringen. Hertil
kommer en række spørgsmål og kommentarer til opklassificeringen. Et af
høringssvarene er indsendt af en borger, hvis vej ikke er foreslået
opklassificeret. Høringssvarene er indsendt af både privatpersoner og
grundejerforeninger.

Teknik og Miljø vurderer, at høringssvarene giver anledning
til, at præcisere de påtænkte beslutninger på i alt to veje. Begge veje var
påtænkt opklassificeret. Høringssvarene giver derimod ikke anledning til, at
udvide opklassificeringen så flere veje medtages. De foreslåede præciseringer
fremgår nedenfor:

·
*Overdrevet:* Beslutningen foreslås ændret, så Overdrevet
ikke opklassificeres. Dette imødekommer høringssvarene.

·
*Byvej:* Beslutningen foreslås præciseret, så
opklassificeringen ikke omfatter en af Byvejs stikveje (matrikel 41 a). Dette
imødekommer høringsvaret.

De resterende 32 påtænke afgørelser indstilles godkendt
uden ændringer.

**ØKONOMI**

Driften af de opklassificerede veje finansieres af
driftsudvidelsen vedtaget i budget 2018-21. Udmatrikulering af veje og
udskiftning af slidlag finansieres af anlægsmidler, som er vedtaget i Budget
2020-23 (A-237).

**INDDRAGELSE**

De påtænkte afgørelser har været fremlagt i både offentlig
og individuel høring i perioden 22. januar 2020 til 1. marts 2020. Den
individuelle høring omfattede vej- og grundejere på veje, der var påtænkt
opklassificeret.

Forud for høringsperioden blev der afholdt et borgermøde på
Hinnerup Bibliotek & Kulturhus 20. januar 2020. Her blev kriterierne for
opklassificeringen og anden etapes tids- og procesplan præsenteret.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.    At de påtænke afgørelser
om opklassificering af private fællesveje præciseres som foreslået og vedtages
endeligt jf. bilag 5.

**BESLUTNING**

**Bilag**

|  |  |
| --- | --- |
| Bilag 1 Indkomne høringssvar | 710-2020-187720 |
| Bilag 2 Administrativ kommentar og indstilling for konkrete høringssvar | 710-2020-19282 |
| Bilag 3 Påtænkte afgørelser om opklassificering | 710-2019-273334 |
| Bilag 4 Vejliste med veje der helt eller delvist opklassificeres | 710-2020-205454 |
| Bilag 5 Udkast til endelige afgørelser om opklassificering etape 2 | 710-2020-207753 |